Wat sing of luister julle hierdie Pinkster? | Kerkmusiek
Home » Musiekbedryf » Wat sing of luister julle hierdie Pinkster?
Wat sing of luister julle hierdie Pinkster?
Posted By Adele Lombaard on May 29, 2014 |
Noudat Pinkster naderkom, wil ek julle bekendstel aan liedere wat oor die Heilige Gees gaan.
Laat ek myself dadelik korrigeer: Dis vir my nogal belangrik dat ons nie net VAN die Heilige Gees sing nie, maar TOT Hom. Verstaan mooi, dis nie verkeerd om VAN die Gees te sing nie, maar as ons net VAN Hom sing, dan versterk ons die dwaling dat die Gees net ’n krag is – ’n abstrakte energie – want ons weet mos Hy is ’n Persoon – Hy is God! En daarom is Hy ons lof en aanbidding waardig!
Ek wil dit sommer reg aan die begin sê dat ons nie genoeg liedere het wat ons tydens Pinkster kan sing nie. Ons het derduisende Kersliedere, lofliedere, lydensliedere, opstandingsliedere – maar oor hemelvaart en Pinkster sing ons eintlik – as ons eerlik sou wees – te min.
Ek weet nie hoekom dit so is nie – maar in elk geval in Afrikaans is daar te beslis te min.
1. Ek het U nodig
Dis eintlik ’n aanbiddingslied, luister maar na die woorde. Dit word gesing deur Freddie Wessels en dit is van die Folgende-album. Die album word versprei deur Merchant.
2. Met my hele hart
Julius Magan sing ‘Met my hele hart’ op die album ‘Roeping Lof’. Ek het dit al van te vore gesê, ek is mal oor Julius se stem – en dis eintlik so min dat hy Afrikaans sing! Jy moet dit mos net waardeer. Die album word uitgegee deur Maranatha.
In ‘Met my hele hart’ word die Heilige Gees direk aanbid. “U liefde verteer my, O Heilige Gees”.
3. Hier is U Kerk
Sonder dat ons dit beplan het, het hierdie lied nogal ’n tema-lied in ons gemeente geword. Dit sê so mooi wie ons is en wie ons wil wees! Wanneer ons dit sing bid ons daarmee dat die Heilige Gees oor ons moet kom, ons die gawes moet gee, sodat ons die dissipels kan wees waartoe die Here ons geroep het. Sodat ons kan dien, waar ons is Sy liefde kan bring.
Dis op die Fluistering-album en word gesing deur Neil Büchner en Jandré Viljoen.
4. There’s a wind a blowin
By een van die Daniel-konferensies was die lied ‘There’s a Wind a blowin’ – en dit praat natuurlik mos van die Heilige Gees wat soos ’n Sterk Wind is, wat waai waar Hy wil, wat deur ons kom waai! Die tweede vers vertel van die uitstorting van die Heilige Gees op Pinksterdag, van die tonge van vuur wat op die dissipels gekom het – ek weet nie van baie liedere wat so poëties maar tog so direk die gebeure beskryf nie. En dis dan ‘n gebed dat die Heilige Gees sy vuur oor ons elkeen sal uitstort.
Dit word gesing deur Cornel Driessen op die album ‘Duisende Daniels aanbid’.
Anders-orkes – Wynand & Lindi Delport – het seker een van die mooiste bedieningsliedere oor die Heilige Gees geskryf. Die titel van die lied is eenvoudig ‘Heilige Gees’. Luister so bietjie na die ongelooflike lied.
6. Kom, Jesus kom!
Al byna seker ’n Golden Oldie – Retief Burger – op sy heel eerste album ‘Luidkeels’. In die lied sing ons saam ‘Die Gees en die Bruid roep uit: Ons wag, ons smag… Kom Jesus! Kom Heilige Gees en reinig ons vir die bruilof van die Lam.”
7. Aan U voete, Heer
is ’n lied van die album Flam, Volume 1 – uitgegee deur Maranatha. Dis dalk nie die mooiste opname of die mees kontemporêre styl waarin die lied opgeneem is nie – maar luister net na die woorde
Ons verlang na u teenwoordigheid, Heer,
om saam te kniel in aanbidding;
in Gees en waarheid waarlik een te wees,
daarom buig ons voor U neer.
8. Sonder U Gees
is ’n opname van die gewilde Onbeskaamd-band o.l.v Stass – oftewel Gerhard van Veuren.
Sonder u Gees kan ons nie, wil ons nie beweeg nie.
Sonder u Gees is ons blind en sonder krag.
Maar met u Gees is ons sterk, kan ons werk
is ons altyd gereed om te doen wat U vra.
Pinkster is die Fees van die Gees, maar dis ook die tyd in die kerklike jaar waar ons as Kerk ons taak oordink, want die Here het ons nie net gestuur om getuies te wees in Jerusalem en in Judea en Samaria en tot aan die uithoeke van die aarde nie – Hy het ons Sy Gees gegee om ons te vul met Sy krag. Dit is waarvan die lied ‘Sonder U Gees’ praat.
9. Dis die opdrag van God
Nog ’n lied wat praat van ons opdrag as Kerk en die Gees wat ons daarin bystaan en toerus is die lied ‘Dis die opdrag van God’. Die woorde sê:
Dis die opdrag van God,
dis sy groot gebod
om jou naaste lief te hê soos jouself.
Hy gebruik vir jou en my
om sy koninkryk uit te brei
en Hy stuur ook sy Gees om ons te help.
Hy maak ons deel van sy liggaam,
Hy maak ons deel van sy kerk.
Hy leef in ons harte
en in Jesus se Naam staan ons sterk.
Die opname kom van die album ‘Roeping Lof’ en dit word gesing deur ’n man wat ook die skrywer van die lied is, Willem Gouws.
10. Kom Heilige Gees
is ’n gebed geskryf deur daardie Nederlandse Suid-Afrikaner, Andre van Zyl. Jy kan gerus gaan luister na die hele “U oorweldig my” album. Dis meesterlike produce en opgeneem deur Helmut Meijer en sy span.
Kom Heilige Gees
Kom met U vuur
Kom en ontmoet my hier
Kom met U krag
Kom en herstel my hart
11. Skepper Gees
Skepper Gees is al vir baie gemeentes ’n ou bekende lied, ’n gebed waarin ons tot die Heilige Gees bid om ons lewend te maak, te lei, te troos en ons van die Seun te leer. Interessant genoeg is daar ’n fout in die teks van die opname – luister maar hoe hulle sing “Leer my van U Seun” i.p.v. “Leer my van die Seun” – ’n klein tog ernstige foutjie.
Skepper Gees bly egter ’n lied wat ek weer en weer kan sing.
Ek bely dat ek altyd wanneer ek die keuse het ’n alt-stem bo ’n sopraan sal kies, maar Carli Lessing het ’n unieke meesleurende en kragtige stem. Meer nog, die Heilige Gees het haar toegerus met ’n gawe om woorde agtermekaar te sit en musiek te skep wat nie in Afrikaans sommer sy gelyke het nie.
Die lied ‘Wolkbreuk’ is opgeneem op haar derde solo-album “belofte van reën”
Hoor net gou hierdie poësie:
Heilige Gees, kom stuur ’n wolkbreuk
na hierdie woestynhart van my.
Laat waarheid en woord weer kom insak
tot diep by die wortel van my.
Met elke newelbeeld van uitkoms
kom draai weer my oë terug na U.
Gee my weer die asem vir die lang pad
om enduit getrou te kan bly.
Help my vashou aan u beloftes,
help my vashou aan hoop,
help my vashou aan die waarheid,
help my vashou aan U.
Ek het gewonder of ek hierdie laaste lied moet insluit. Om die waarheid te sê toe die Flam-span die lied oorweeg het, het ons ook gewonder of mense verby die politiese konnotasies van die lied sou kon kom.
Dit was Jan Hoogendyk (vandag bekend as Elvis Blue) wat die eerste keer vir ons weer bewus gemaak het dat “Nkosi Sikelel’i Afrika” – oorspronklik geskryf deur Enoch Sontonga – ’n diep geestelike lied is, waarin ons tot die Heilige Gees bid om neer te daal en ons te seën, om ons as Kerk te lei tot eenheid en begrip. En om vir ons weer vrede te gee.
Ek weet nie wie hierdie Afrikaanse vertaling van die oorspronklike Xhosa kerklied geskryf het nie – dis nie Elvis Blue óf Jan Hoogendyk nie – dalk weet een van julle?
Hierdie opname is op die Fluistering-album en dit is die merkwaardige stem van Jandré Viljoen wat jy gaan hoor.
My gebed vir elkeen van julle in hierdie Pinkstertyd is dat julle opnuut bewus sal raak van die kragtige werking van die Heilige Gees.
Author: Adele Lombaard
WordPress html5 music player
Adios Mi Chaparita R7.00
Anderkant die maan R7.00
F050-In Sy Naam R0.00 – R10.00
F550 - Groot Is Die Heer Lead R10.00
Kaljanner; Kaljanner R7.00
VONKK 00097-Christus, lank reeds verwag (Copy) R0.00 – R10.00
Die leë graf SATB R150.00
Becca's Lullaby R7.00
Never without you R7.00
Clever mind R7.00
F119-Ons Aanvaar Jou Met Die Liefde R0.00 – R10.00
F118-Bly Volhard Soos Atlete R0.00 – R10.00
F117-Loof Hom met die tromme R0.00 – R10.00
F116-Welkom Welkom R0.00 – R10.00
F115-Kyk Hoedat Die Voëltjies Vlieg R0.00 – R10.00
F132 in A-Uit Een Hart R10.00
F464-Hy gee my ’n nuwe lied R10.00
VONKK 0288-Vader, hoe wonderlik R10.00
VONKK 0262-Die Heer het opgevaar R10.00
© 2017 Bybel-Media Kerkmusiek. All rights reserved.